LIETUVOS RESPUBLIKOS SVEIKATOS APSAUGOS MINISTERIJA

Į S A K Y M A S

DĖL KALBOS KOREKCIJOS PASLAUGOS BAZINĖS KAINOS PATVIRTINIMO

1998 m. kovo 12 d. Nr. 132

Vilnius

Vykdydamas Lietuvos Respublikos sveikatos draudimo įstatymo 24 straipsnį ir suderinęs su Privalomojo sveikatos draudimo taryba (1998 02 19 posėdžio protokolas Nr. 1) bei Valstybine ligonių kasa,

ĮSAKAU:

1. Papildyti Sveikatos apsaugos ministerijos 1998 02 17 įsakymu Nr. 78 patvirtintas Papildomų paslaugų, apmokamų iš privalomojo sveikatos draudimo fondo biudžeto, bazines kainas nauja eilute ir ją išdėstyti, kaip nurodyta žemiau.

Kalbos korekcija	1003	val.	18,2

2. Nustatyti kalbos korekcijos paslaugų teikimo tvarką (pridedama).

3. Įsakymo vykdymo kontrolę pavedu viceministrei R. Baranauskienei.

L. E. SVEIKATOS APSAUGOS

MINISTRO PAREIGAS	JUOZAS GALDIKAS

PATVIRTINTA

Lietuvos Respublikos

sveikatos apsaugos ministerijos

1998 03 12 įsakymu Nr. 132

Kalbos korekcijos paslaugų teikimo tvarka

1. Kalbos korekcijos paslaugos teikiamos antrinio ir tretinio lygio sveikatos priežiūros įstaigose, kuriose dirba reabilitacijos specialistų komanda: gydytojai reabilitologai, logopedai, psichologai, kineziterapeutai ir kt.

2. Pacientams kalbos korekcijos paslaugas skiria gydytojai: reabilitologai, pediatrai, neurochirurgai, neurologai, otorinolaringologai, vaikų stomatologai, ortodontai, veido ir žandikaulių chirurgai.

3. Vienam pacientui už suteiktas kalbos reabilitacijos paslaugas iš privalomojo sveikatos draudimo fondo biudžeto lėšų apmokama ne daugiau kaip už 20 val. per metus.

4. Sveikatos priežiūros įstaiga už teikiamas kalbos korekcijos paslaugas iki 50% gautos pajamų sumos gali skirti specialistų darbo užmokesčiui. Specialistų, teikiančių kalbos korekcijos paslaugas, darbo apmokėjimo dydis ir sąlygos suderinamos darbo sutartyse.

5. Valstybinės ligonių kasos teikimu Sveikatos apsaugos ministerija patvirtina sveikatos priežiūros įstaigų sąrašą, kuriose gali būti teikiamos kalbos korekcijos paslaugos.

6. Teritorinės ligonių kasos, pasirašydamos sveikatos priežiūros paslaugų teikimo ir apmokėjimo sutartis su nustatytomis sveikatos priežiūros įstaigomis, suderina kalbos korekcijos paslaugų kiekį, už kurį bus apmokama iš privalomojo sveikatos draudimo fondo biudžeto lėšų.

______________